google/wiki40b huggingface dataset:
Hillar Teder

Hillar Teder (sündinud 10. septembril 1962) on Eesti ettevõtja, kaubandus- ja kinnisvaraärimees.
Kontserni AS Ühendatud Kapital põhiomanik.
Teder on Tallinna Sadama nõukogu liige.

Ettevõtlus

1995. aastal oli ta Venemaa juhtiva mahlatootja Multon kaasasutaja, ettevõte müüdi Coca-Colale 2005. aastal.

Eestis

1998. aastal asutatud Eesti ettevõtte AS Ühendatud Kapitali põhilisteks tegevusaladeks on investeerimistegevus ning lühi- ja pikaajaliste finantsinvesteeringute haldamine. Grupi ettevõtted tegutsevad Eestis, Venemaal, Ukrainas ja Leedus.
2000. aastal oli ta Vene hüpermarketite operaatori ja kinnisvara arendaja O’Key Group SA kaasasutaja.
Tederi juhitav ettevõte Ekspert Kapital OÜ rajas 1997. aastal Tallinnas Rocca al Mare kaubanduskeskuse (32 000 m²), mis 2005. aastal müüdi Soome ettevõttele Citycon.
Aprillis 2007 müüsid Teder, Merko (Merko tütarfirma E.L.L Kinnisvara) ja Jüri Käo maha Sikupilli kaubanduskeskuse.

Ukrainas

Ühendatud Kapitali omanikuks olev Teder ostis Ukraina pealinna Kiievi kesklinnas Dnepri jõel poolsaare. Sinna kavatsetakse rajada korterelamud ja hüpermarket, mille ehitab Eesti Ehitus.
2006. aastast tegeleb ta kinnisvara arendamisega Ukrainas.
Esialgu plaaniti kolme kaubanduskeskuse projekteerimist, arendamist ja ehitamist Kiievis, Krivoi Rogis ja Simferopolis.

Altkäemaksukahtlustus

2015. aasta septembris esitas kaitsepolitsei Hillar Tederile kahtlustuse seoses Tallinna linnapea Edgar Savisaare altkäemaksuvõtu kahtlustusega.

Eraannetused Eesti parteidele

2012. aasta erakondadele tehtud annetuste aruannetest (II kvartal) võib selguda, et Teder annetas Keskerakonnale 30 000 eurot.
2012. aasta III kvartali aruannetes on kirje tema annetustest Isamaa ja Res Publica Liidule: annetuse suuruseks sel korral 30 000 eurot.
Aastail 2011–2014 on ta eraannaetajana toetanud Reformierakonda 590 000 ja IRLi 363 000 euroga.
Eesti Braille kiri

Eesti Braille kiri (ka Eesti Braille) on Eesti oludele kohandatud Braille ehk punktkiri.
Eesti Braille baseerub rahvusvahelisel (s.t Prantsuse Braille) punktkirjasüsteemil.
Punktuatsioon on peaaegu identne Soome Braille kirjaga.

Eesti Braille õpetamine

Eestis õpetatakse pimedatele Braille kirja aastast 1883, kui asutati Tallinna pimedate kool. Tänapäeval õpetatakse Braille kirja Tartu Emajõe koolis.
Nüpli (Kanepi vald)

Nüpli on paikkond Põlva maakonnas Kanepi vallas Hurmi ja Kaagna küla alal.
Varem oli see küla staatuses (Nüpli küla). Kihelkondlikult kuulus küla Põlva kihelkonda.
Audru Püha Risti kogudus

EELK Audru Püha Risti kogudus on luterlik kogudus Audrus.
Kogudus kuulub EELK Pärnu praostkonda.
Koguduse õpetaja on Tiina Janno, organistid Tiia Tamm ja Evi Vaher. Juhatuse esimees on Janno Valge.
Jumalateenistused on igal pühapäeval algusega kell 11.00 Audru Püha Risti kirikus.
Grethe Grünberg

Grethe Grünberg (sündinud 17. detsembril 1988 Tallinnas) on eesti endine iluuisutaja.
Rickard Sandler

Rickard Johannes Sandler (29. jaanuar 1884 Torsåker, Västernorrlandi lään – 12. november 1964 Stockholm) oli Rootsi poliitik, ta kuulus Rootsi Sotsiaaldemokraatliku Töölispartei ridadesse. Ta oli aastatel 1925–1926 Rootsi peaminister.
Ta sündis Torsåkeris (praeguse haldusjaotuse järele Kramforsi vallas), Västernorrlandi läänis, koolijuhi perekonnas. Ta on lõpetanud Uppsala Ülikooli. Seejärel töötas ta kooliõpetajana Kramforsis. Ta on  töötanud ka ajakirja Ny Tid juures. Teda on valitud Riksdagi, aastatel 1912–1916 alamkoja liikmeks ja aastatel 1919–1964 ülemkoja liikmeks.
Aastal 1918 sai ta rahandusministri Fredrik Vilhelm Thorssoni riigisekretäriks (eesti mõistes kantsleriks) Nils Edéni valitsuses. 1. juulist 1920 kuni 27. oktoobrini 1920 oli ta Rootsi rahandusministriks Hjalmar Brantingi esimeses valitsuses. 13. oktoobrist 1921 kuni 19. aprillini 1923 oli ta portfellita minister Hjalmar Brantingi teises valitsuses. 14. oktoobrist 1921 kuni 24. jaanuarini 1925 oli ta Rootsi väliskaubandusminister
Pärast Hjalmar Brantingi surma (24. jaanuaril 1925) oli ta 24. jaanuarist 1925 kuni 7. juunini 1926 Rootsi peaminister.
24. septembrist 1932 kuni 19. juuni 1936 oli ta Rootsi välisminister Per Albin Hanssoni esimeses valitsuses. 28. septembrist 1936 kuni 13. detsembrini 1939 oli ta Rootsi välisminister Per Albin Hanssoni teises valitsuses.
Adobe InDesign

Adobe InDesign on levinud küljendustarkvara. Adobe InDesign on de facto standard reklaami- ja trükitööstuses.  
Faililaiendiks on INDD.
1966. aasta laskesuusatamise maailmameistrivõistlused

1966. aasta laskesuusatamise maailmameistrivõistlused olid 7. maailmameistrivõistlused laskesuusatamises, mis toimusid 4.–6. veebruaril Saksa FV-s Garmisch-Partenkirchenis.
Irboska vald (Petseri rajoon)

Irboska vald oli vald Venemaal Pihkva oblastis Petseri rajoonis. Aprillis 2015 liideti vald Petseri linnaasundusega.
2010. aastal oli valla elanike arv 1172. Vallas oli 53 küla. Valla keskus oli Irboska küla.
Kõrgessaare kolhoos

Kõrgessaare kolhoos oli kolhoos Hiiumaa rajoonis Lauka külanõukogus. Kolhoosi keskasula oli Lauka. Kolhoosi pindala oli 4000 ha.
Kõrgessaare kolhoos loodi Kolhoos Esimene Mai ja Uus Elu kokkuliitmisel.
Esimene Mai on olnud algselt Lauka ja mõne naaberküla majapidamistest moodustatud ühismajand, nimetatud ka artell, millele on hiljem liidetud naabermajandeid- kolhoose, nagu näiteks Nurme kolhoos, millesse kuulusid Lilbi, Heiste ja Hüti küladesse alles jäänud  pered.
Mineraloid

Mineraloid on vahel mineraaliks peetav aine, millel puudub kristallstruktuur.
Osa mineraloide ei pruugi täita ka teisi artiklis Mineraal loetletud mineraalile esitatavaid nõudeid. Näiteks pärlid on biogeense tekkega.
Mineraloidid on näiteks obsidiaan, opaal, merevaik, allofaan, pärlid, vedel elavhõbe jne.
Saaremaa vallavolikogu

Saaremaa vallavolikogu on Saaremaa valla omavalitsusorgan, mis valitakse hääleõiguslike kodanike poolt kohaliku omavalitsuse volikogude valimistel.
Saaremaa vallavolikogu eesistuja on Tiiu Aro ning aseesimees Aivar Aru.
Saaremaa vallavolikogul on 31 liiget.
Uus-Meremaa pass

Uus-Meremaa kodaniku pass (maoori keeles: Uruwhenua Aotearoa) on passi dokument, mis väljastatakse Uus-Meremaa kodanikele siseministeeriumilt rahvusvahelise reisimise eesmärgil. Uus-Meremaal on passi omamise määr umbes 70% elanikkonnast ja ringluses on umbes 2,9 miljonit Uus-Meremaa passi.
Martti Kalda

Hariduskäik ja teaduskraadid

Kalda lõpetas Tallinna N. Gogoli nimelise Tallinna 21. Keskkooli ja asus õppima Humanitaarinstituudis katoliku teoloogiat, mille olevat ta aga 1993. aastal vahetanud teoloogiakateedri vastu. Instituudi lõpetas Martti Kalda 1999. aasta kevadel, mil viieminutise vahega kaitses nii bakalaureuse- kui ka magistritöö (magistrantuuri lõpetas cum laude). Bakalaureusetöö oli vedade kirjandusest ja magistritöö Rigveda mütoloogiast ("Rigveda mütoloogia I-II", juhendaja A. Herkel, oponent Ü. Valk).
Kolmemõõtmeline arvutigraafika

Ajalugu

William Fetter oli esimene, kes võttis kasutusele mõiste "arvutigraafika" 1961. aastal, et kirjeldada oma tööd Boeingus. Üks esimesi arvutianimatsioone oli "Futureworld" (1976), mis sisaldas animatsiooni inimese näost ja käest (autorid Ed Catmull ja Fred Parke Utah' Ülikoolist).
Katari Ülikool

Katari Ülikool on ülikool Kataris.
Ülikool on asutatud aastal 1973. 
Ülikool asub Doha põhjaosas.
See on ainus riiklik ülikool Kataris.
Robert Astrem

Robert Astrem (Robert Aström; 24. jaanuar 1887 Narva – 8. veebruar 1941 Tallinn) oli eesti ajakirjanik ja poliitik.
Ta kuulus Asutavasse Kogusse ja oli 20. detsembrist 1920 kuni 29. septembrini 1922 ESDTP nimekirjas olles I Riigikogu koosseisu liige. Tema asemel asus 1922. aastal I Riigikogusse Märt Raud.
Venemaa merevägi

Venemaa merevägi, ametlikult Venemaa Föderatsiooni Sõjalaevastik (vene keeles Военно-морской флот Российской Федерации, lühend ВМФ России), on Venemaa Föderatsiooni Relvajõudude väeliik.

Ajalugu

Venemaa merevägi on asutatud 1696. aastal.
Tsiboorium (arhitektuur)

Tsiboorium ehk altaripealmik on baldahhiinitaoline pealisehitis altari kohal, koosneb neljast või enamast sambast ja neile toetuvast katusest.
Diego Balbinot

Diego Douglas Balbinot (sündinud 7. jaanuaril 1984 Bento Gonçalvesis Rio Grande do Suli osariigis) on Brasiilia jalgpallur.
2009 mängis ta klubis JK Nõmme Kalju.
Rain Ottis

Rain Ottis (sündinud 21. jaanuaril 1981) on eesti arvutiteadlane, Tallinna Tehnikaülikooli küberkriminalistika ja küberjulgeoleku keskuse juhataja.
Aastatel 1999–2003 õppis Ottis West Pointi sõjaväeakadeemias USAs ja lõpetas bakalaureusekraadiga arvutiteaduses. Aastatel 2005–2007 õppis ta informaatikat Tallinna Tehnikaülikoolis magistritasemel ja 2007–2011 doktorantuuris ning kaitses PhD.
Ottis on uurinud kübersõja mõistet rahvusvahelise õiguse, sõjalise võimekuse ja tavakasutuse vaatepunktist.
2016. aastal otsustas president Toomas Hendrik Ilves anda Rain Ottisele Valgetähe V klassi teenetemärgi.
Ameerika suvi

Filmist

“Ameerika suvi” on road movie sugemetega komöödia elust enesest, mis põhineb Eesti tudengite tõestisündinud lugudel Ameerika Ühendriikides ukselt-uksele raamatuid müües. 
Karismaatiline müügikunn Norris, hädavaresest motivatsiooniraamatute fänn Alan, seiklushimuline Läti tüdruk Anna ja kõige suhtes skeptiline Eesti poiss Martin leiavad end 8000 kilomeetri kaugusel kodust, Ameerika Ühendriikide kõrbelinnas, ukselt uksele raamatuid müümas. Neile lubati elu seiklust ja võimalust teenida palju raha – kuid kas kõik ikka on nii nagu paistab? 
“Ameerika suvi” on Eesti esimene täispikk Ameerika Ühendriikides filmitud mängufilm, mis on tehtud guerilla-meetodil: väike entusiastlik meeskond, 18-tunnised võttepäevad, käepärased rekvisiidid ja filmimine tavaliste inimestega nende igapäevakeskkonnas California ja Nevada kõrbelinnades.
Alfred Jodl

Isiklikku

Tema vend Ferdinand Jodl oli Wehrmachti ohvitser.
Claiborne'i maakond (Mississippi)

Claiborne'i maakond (Claiborne County) on maakond USA-s Mississippi osariigis. Geograafilised koordinaadid on 31°97' N, 90°91' W.
Maakonna halduskeskus ja suurim linn on Port Gibson.
Maakonna pindala on 1299 km², millest 38 km² moodustab veepindala.
Elanike arv oli 2010. aasta rahvaloenduse järgi 9604. Aastal 2000 oli elanike arv 11 831.

Ajalugu

Claiborne'i maakond moodustati ametlikult 1802. aastal. Maakond on nime saanud Mississippi territooriumi teise kuberneri William Claiborne'i järgi.
Haradziec

Ajalugu

Haradzieci mainitakse esimest korda aastal 1287. Aastal 1465 ehitati sinna õigeusu kirik. Aastal 1589 sai Haradziecist alev. Aastal 1784 ööbis seal kuningas Stanisław II.
Poola jagamisel läks Haradziec aastal 1795 Venemaa koosseisu. Aastal 1808 hakkas see kuuluma Ordade perekonnale. Aastal 1866 sulgesid vene võimud seoses ülestõusuga kohaliku katoliku koguduse. Aastal 1891 peeti Haradziecis kaks korda aastas laata.
Pärast Esimest maailmasõda kuulus Haradziec Poola koosseisu. 1939. aastast kuulus asula Nõukogude Liitu, ühtlasi sai Haradziecist küla.
Aleksandr Jegorov

Aleksandr Jegorov (vene Александр Ильич Егоров; 25. oktoober (vana kalendri järgi 13. oktoober) 1883 Buzuluk, Samara kubermang, Venemaa Keisririik – 22. veebruar 1939 Moskva, Nõukogude Liit) oli Nõukogude Liidu sõjaväelane, üks viiest esimesest Nõukogude Liidu marssalist (1935).
26. septembrist 1935 kuni 11. maini 1937 oli ta Tööliste ja Talupoegade Punaarmee Kindralstaabi ülem.
Veebruaris 1937 külastas Eestit, arreteeriti 27. märtsil 1938 ja hukati. Rehabiliteeriti 1956. aastal.
Joomla

Ajalugu

"Joomla!" projekt loodi Mambo projektist lahkulöömise tulemusena 17. augustil 2005. Arendajate meeskond lõi veebilehe OpenSourceMatters, et jagada infot kasutajatele, arendajatele, veebiehitajatele ja kogukonnale tervikuna. Projekti meeskonna juht Andrew Eddie, alias "MasterChief" kirjutas kogukonnale avaliku kirja , mis avaldati ka mamboserver.com avaliku foorumi teadaannete sektsioonis.
Sait opensourcematters.org kogus populaarsust ja esimese päevaga liitus sellega tuhandeid inimesi, kes avaldasid toetust uuele projektile. Miro tegevjuht Peter Lamont andis avaliku vastuse artiklis "The Mambo Open Source Controversy - 20 Questions With Miro". Kogu see asjade käik tekitas tasuta tarkvara kasutajate hulgas palju poleemikat sõna "avatud algkood" tähenduse ümber. Paljud erinevad foorumid võtsid sõna nii selle projekti poolt kui vastu. Kaks nädalat pärast Eddie teadaannet olid meeskonnad ümber organiseeritud ning kogukond jätkas kasvamist.
18. augustil 2005 kutsus Andrew Eddie kogukonda üles pakkuma välja projektile nime. Kuigi arvestati ka kogukonna arvamusega, tegi lõpliku otsuse nimevaliku osas arendusmeeskond.
1. septembril 2005 kuulutati välja uus nimi "Joomla!", mis on ingliskeelne kirjaviis suahiilikeelsele sõnale jumla (جملة), mille tähendus on "kõik koos" või "kõik tervikuna".
7. septembril 2005 kutsus arendusmeeskond kogukonda üles pakkuma välja erinevaid logokavandeid. Lõpliku otsuse tegi kogukonna hääletus, mille tulemusel valiti 2. septembril 2005 välja projekti praegune logo.
Joomla! esimene versioon (Joomla 1.0.0) avaldati 16. septembril 2005. Tegu oli Mambo (CMS) 4.5.2.3 vahetatud kaubamärgiga, milles olid ka mõned veaparandused ja keskmise riskitasemega turvaparandused. Joomla! võitis Packt Publishingi avatud koodiga sisuhalduslahenduste auhinna nii 2006. kui ka 2007. aastal.
Oktoobris 2009 avaldatud sisuhalduste turuosa uuring näitas, et Joomla! on kõige populaarsem avatud koodiga sisuhaldussüsteem maailmas.
Joomla! versioon 1.5 avaldati 22. jaanuaril 2008. Kõige viimane (7. november 2017) väljalase on 3.8.2. Vaata ka eelnevaid Joomla 3.8. versioone.

Joomla! Eestis

Alates versioonist 1.5.9 on Joomla! saadaval ka eesti keeles. Tõlgitud on nii adminiosa kui ka kodulehe osa. Joomla! paigaldusprotsess on eesti keele tõlge kaasas ka Joomla! kodulehelt allalaaditava paketiga.
15. märtsil 2010 loodi ka Mittetulundusühing Joomla! Eesti MTÜ, mille eesmärgiks on Joomla! tutvustamine ja populariseerimine Eestis.
Gustav Inn

Gustav Inn (17. august 1863 Jõgeva vald – 1939) oli köster ja koolijuht.
Gustav Inn lõpetas Valgas Cimze seminari. Ta oli aastatel 1915–1933 Maarja-Magdaleena Koguduse köster ja aastatel 1915–1920 ühtlasi koolmeister Maarja-Magdaleena kihelkonnakoolis. Hiljem töötas ta Koerus ja Venemaal.

Isiklikku

Gustavi abikaasa oli Ida Emelie Inn (Juhanson) sünd. 28. november 1882, lapsed Arvo (Max) Valdur (Inn); Marta Alvine Inn ja Helga Inn.
Stephen Read

Stephen Read on Briti filosoof, Saint Andrewsi ülikooli loogika ajaloo ja -filosoofia professor.
My Girl Josephine

"My Girl Josephine" (ka "Hello Josephine") on Fats Domino ja Dave Bartholomew' kirjutatud laul. Domino salvestas laulu 1960. aastal ja see jõudis Billboardi R&B edetabelis 7. kohale.

Kaverid

Veebisaidi Allmusic järgi on laulu esitanud teiste hulgas veel The Bill Black Combo, Curley Bridges, Van Broussard, Snooks Eaglin, Chris Farlowe, The Flamin' Groovies, Michael Herman, The Holmes Brothers, Jerry Jaye, Jerry Lee Lewis, Sandy Nelson, Tracy Pendarvis, Queen Ida & Her Zydeco Band, Noel Redding, Warren Storm, Super Cat, Them, Billy Vera. ja Hank C. Burnette.
Eesti keeles ilmus laul pealkirjaga "Hallo Josephine" Rock Hoteli 1999. aasta heliplaadil "Kõva ketas". Eestikeelsete sõnade autor on Henno Käo.
Zeitz

Ajalugu

Zeitzi on esmakordselt dokumenteeritud Cici nime all Ravenna sinodil 967. aastal. Aastatel 965–982 oli see Zeitzi margi peamine kindlus. Zeitz oli piiskopi asupaik aastatel 968–1028, kuni see koliti Naumburgi. Alates 13. sajandi lõpust asusid piiskopid taas oma Zeitzi lossi. Herrmannsschacht (ehitatud 1889. aastal) on üks vanemaid tellisetehaseid maailmas. See vallutati Rootsi vägede poolt Kolmekümneaastase sõja ajal ja anti 1644. aastal Saksimaa kuurvürstiriigile. See oli aastatel 1657–1718 Saksi-Zeitzi keskus enne tagastamist kuurvürstkonnale (sai 1806. aastal Saksimaa kuningriigiks). 1815. aastal anti see Preisi kuningriigile ja sai kreisikeskuseks Merseburgi piirkonnas Saksimaa provintsis 1944. aastani, mil sellest sai Halle piirkonna osa. See oli aastatel 1901–1950 kreisivaba linn. USA väed okupeerisid selle 27. aprillil 1945 ja andsid Nõukogude vägedele üle 1. juulil 1945. See oli kreisikeskus Saksi-Anhalti liidumaa Halle piirkonnas aastatel 1945–1952 ja taas 1990–1994 ning Halle ringkonnas aastatel 1952–1990. See kaotas maakonnakeskuse staatuse ja sai Burgenlandkreisi osaks 1. juulil 1994.
Teise maailmasõja naftakampaania pommitamissihtmärk Brabagi tehas Zeitzist kirdes kasutas pruunsütt tehisnafta sünteesimiseks – sunnitöölisi pakkus lähedalasunud Buchenwaldi Wille alamlaager Rehmsdorfis ja Gleinas. 1960. aastate keskpaigas alustati töid Zeitz-Osti elamupiirkonnas ja 1980. aastate keskpaigas ehitati elamurajoonid nagu "Völkerfreundschaft".
18. augustil 1976 põletas protestantlik vaimulik Oskar Brüsewitz Rippichast end Michaeliskirche ees surnuks. See oli protest DDR süsteemi vastu. Linn oli tööstuskeskus, kuni Saksamaa taasühinemine tegi paljud Ida-Saksamaa ettevõtted konkurentsivõimetuks. Linnas on ikka veel suur suhkruvabrik.
Kodeste järv

Kodeste järv on kinnikasvanud järv Hiiumaal Hiiumaa vallas.
Vana-Vändra mõisa kalmistu

Vana-Vändra mõisa kalmistu on kalmistu Vändra kihelkonnas Pärnumaal, praeguse haldusjaotuse järgi Vändra alevis Pärnu maakonnas.

Ajalugu

Kalmistu rajasid Vändra mõisa tollased omanikud Ditmarid millalgi 1830. aastatel. Kui Vändra mõis jagati aastatel 1844–1854 Uue- ja Vana-Vändra mõisaks, säilis see edaspidi Vana-Vändra mõisa kalmistuna. 
Esimene matus kalmistul toimus 1837. aastal. Hiljem on kalmistule maetud lahkunuid ka Kruedeneride ja Tiesenhausenite suguvõsast. Viimane teadaolev matus toimus 1934. aastal. Kalmistule on kokku maetud 32 lahkunut.
Kohaliku Nõukogude võimu algatusel püüti 1960. aastatel kalmistut hävitada. Osa hauatähiseid hävitati, kalmistule tehti tantsuplats ja istepingid. Kohanimena püüti juurutada Kureparki. Kalmistu on 2008. aastast riiklik ajaloomälestis.

Kirjeldus

Kalmistu jääb Vana-Vändra mõisa südamest linnulennult umbes 600 meetri kaugusele kagusse. Kalmistu on ümbritsetud maakivimüüriga, mis on üsna lagunenud. Säilinud on värava graniitpostid ja sepisvärava vasakpoolne leht. Kalmistuni viib vanalt maanteelt puiestee, millest on alles ainult idapoolne osa.

Kalmistu kabel

Kalmistul paiknes ka matusekabel, mis on täielikult hävinenud.
Biokeemiline hapnikutarve

Biokeemiline hapnikutarve (BHT; inglise keeles BOD) on mingit vett (harilikult reovee puhul) iseloomustav näitaja, mis väljendab, mitu mg O₂ kulub mikroorganismidel uuritava veeproovi, mille ruumala on 1 liiter, kergestilagundatava orgaanilise aine lagundamiseks standardsetel tingimustel (proovi hoitakse temperatuuril 20⁰C ja pimedas).
Enamasti võetakse ajaperioodiks 5 või 7 päeva (vastavalt BHT₅ ja BHT₇), mõnikord fikseeritakse aeg, kui kogu orgaaniline aine (mida mikroorganismid suudavad lagundada) on lagundatud (nn täielik BHT (BHTₜ)).
Olmereovee BHT on keskmiselt 200 mg/l, puhtas veekogus aga 0,5–1 mg/l.
Vööla mõis

Vööla mõis (rootsi keeles Bysholm) oli rüütlimõis Noarootsi kihelkonnas Läänemaal. Nüüdisajal jääb mõis Lääne maakonda Lääne-Nigula valda.
Mõisa omanikud olid Ungern-Sternbergid.
Ričardas Malinauskas

Ričardas Malinauskas (sündinud 22. aprillil 1965 Skaisčiūnais) on Leedu poliitik ja ettevõtja.
Ta on olnud Druskininkai linnapea.
2004 otsustati talle anda Valgetähe III klassi teenetemärk, tunnustades tema tööd Druskininkai linnapea.
Didactica magna

"Didactica magna" on tšehhi õpetlase ja kirjaniku Jan Amos Komenský (Comenius) aastatel 1627–1638 kirjutatud ja 1657. aastal ilmunud teos.  
See on üks esimesi pedagoogika suurteoseid, milles on fikseeritud didaktikaprintsiibid.
Näivvaliidsus

Näivvaliidsus on testi omadus, mille olemasolu korral paistab test mõõtvat seda, mida ta peaks mõõtma.
Näiteks kui test, mis mõõdab, kas õpilased oskavad korrutada, tundub teistelegi korrutusoskuse hea testina, siis on see test näivvaliidne.
Mõned inimesed kasutavad näivvaliidsuse mõistet ainult vaatlejate puhul, kes ei ole testimise metodoloogia eksperdid. Näiteks kui testi, mis on töötatud lapse õigekirjaoskuse kontrollimiseks, hindavad lapsevanemad, saadakse teada selle näivvaliidsus. Kui seda testi hindavad eksperdid, siis mõnel hinnangul ei saa niimoodi näivvaliidsust teada. Selline vahetegemine näib olevat liiga ettevaatlik enamiku rakenduste puhul .
Üldiselt tähendab näivvaliidsus, et test näib töötavat, selle vastand on "on tõestatud, et töötab". Näivvaliidsust on sageli vastandatud sisuvaliidsusele.

Simuleerimine

Simuleerimisel on peaeesmärk luua mudel, mis näib mõistlikuna selle kasutajate ja teiste jaoks, kellel on teadmisi simuleeritava süsteemi kohta .
2009. aasta Euroopa Grand Prix

2009. aasta Euroopa Grand Prix oli 2009. aasta Vormel 1 hooaja üheteistkümnes etapp, mis peeti Hispaanias Valencia tänavarajal 23. augustil 2009.
Sõideti 57 ringi, võistluse kogupikkus oli 308,883 km. Ilm oli kuiv ja kuum.
Kvalifikatsioonisõidu võitis Lewis Hamilton ja võistluse Rubens Barrichello.
Võistluse kiireima ringi sõitis Timo Glock (1.38.683).
Renault F1 meeskond asendas Nelson Angelo Piquet alates Euroopa GP-st Romain Grosjeaniga. Eelmisel etapil vigastada saanud Felipe Massat asendas Luca Badoer.
Northumbria ülikool

Northumbria ülikool (inglise keeles Northumbria University) on ülikool Inglismaal Newcastle upon Tyne'is.
1894 asutati Rutherfordi tehnikakolledž (inglise Rutherford College of Technology). 1992 sai õppeasutus ülikooli staatuse.
Ülikoolis õpib üle 26 000 üliõpilase (2016).
Toivo Kivistik

Toivo Kivistik on eesti kirjaniku Juhan Paju poolt väljamõeldud kriminaaljälituse töötaja, kes tegutseb 1990. aastatel Lääne maakonnas (endises Haapsalu rajoonis).
Kivistik on 185 cm pikkune ja kaalub 98 kg. Uurija on abielus Lagle kõrtsi töötaja Varjega ja neil sündis kaks poega.
Ligi 30 aastat on ta kogunud kunstiteemalisi postmarke.

Teenistus

Nõukogude ajal töötas ta Haapsalu rajooni kriminaaljälituses miilitsamajori auastmes ("Haapsalu detektiiv" ja "Surm Hundikaril"). Eesti taasiseseisvumise järel jätkas ta Lääne Politseiprefektuuris komissari auastmes ("Lasud kodutänaval", "Kadunud viiuldaja" ja "Mudasegaja armuke").
Punane aruhein

Kirjeldus

Punase aruheina pööris on kuni 6–10 cm pikk, rohekaslillakas, sageli ühe suhteliselt pika alumise haruga. Pähikud 8–12 mm pikad, 4–7 õiega. Välissõkal 0,5–2,5 mm pikkuse ohtega või ogateravikuga tipus. Keeleke lühike või peaaegu puudub. Lehed on punasel aruheinal tume- või sinakasrohelised, ristlõikes enam-vähem kolmnurksed, kõrrelehed lamedad, pealt pikakarvased, sageli pikuti kokku käändunud. Juurmised lehed niitjad. Juurmised vanad lehetuped peaaegu alati punased. Punane aruhein kasvab 20 kuni 100 cm kõrguseks. Taimed õitsevad mais-juunis.

Kasvukoht

Punane aruhein kasvab niitudel, hõredates metsades, luidetel, kultuurtaimena karjamaadel ja murude külvides.

Levik

Eesti sage.
Loojangul lahkume Tallinnast

Sisututvustus

Endine EK(b)P KK I sekretär Karl Säre ilmub 1960. aastate keskel välja ühes Lõuna-Ameerika riigis. Vähki põdev mees teatab Ameerika saatkonna töötajatele, et on valmis nendega koostööd tegema, lubades 1944. aastal Läände siirdunud Nõukogude Eesti 36 agendi nimekirja.
Teose keskne tegelane ajakirjanik Margus Tamm saab briti luureohvitserilt ülesandeks need kirjad ära tuua.
1921. aasta Kreeka-Rooma maadluse maailmameistrivõistlused

1921. aasta Kreeka-Rooma maadluse maailmameistrivõistlused  toimusid Soomes Helsingis.
Ester Heinaste

Ester-Inge Heinaste (1952. aastani Depman; 24. mai 1927 Tallinn – 19. detsember 2013) oli eesti tõlkija.
Ester Heinaste lõpetas 1946. aastal Tallinna Õpetajate Seminari ja 1952. aastal Tartu ülikooli inglise filoloogina.
Ta tegutses peamiselt vabakutselise tõlkijana ja tõlkis eelkõige inglise keelest.

Isiklikku

Tema abikaasa oli Nõukogude Liidu mereväelane, esimese järgu kapten Vambola Heinaste. Vambola Heinaste töötas aastaid ka Tallinna 20. Keskkooli õpetajana.
Kattumisvastane värv

Kattumisvastane värv ehk kasvutõrjevärv (kõnekeeles ka patentvärv, mürkvärv) on sageli mürgise koostisega värv, millega värvitakse laeva veealune osa, vältimaks selle kattumist meretaimede (sh vetikate) ning merekarpidega.
Laevakerele kinnitunud organismid (bioreostumine) võivad oluliselt vähendada laeva sõidukiirust ja suurendada hooldekulusid. Kattumisvastast värvi kasutatakse rohkem lõunameredes sõitvatel laevadel, sest soojemas vees on laevakerele kinnituvate organismide kasv kiirem.